b'\n_START_ARTICLE_\nBrit mila\n_START_SECTION_\nBiblijsko ozadje\n_START_PARAGRAPH_\nDogovoru med Bogom in Abrahamom, vsebuje odlomek Stare zaveze._NEWLINE_Bog je rekel Abrahamu:\xc2\xa0\xc2\xbbTi pa se d\xc5\x95\xc5\xbei moje zaveze, ti in tvoji potomci za teboj iz roda v rod! To je moja zaveza, ki se je dr\xc5\xbeite, zaveza med menoj in vami ter tvojimi potomci za teboj: vsak mo\xc5\xa1ki pri vas naj bo obrezan! Obre\xc5\xbeite si meso svojih prednjih ko\xc5\xbeic! To bodi znamenje zaveze med menoj in vami! Osem dni po rojstvu naj bodo obrezani vsi mo\xc5\xa1ki iz roda v rod, najsi bodo rojeni v hi\xc5\xa1i ali pridobljeni za denar od katerega koli tujca, ki ni izmed tvojih potomcev. Oboji morajo biti obrezani, rojeni v tvoji hi\xc5\xa1i in pridobljeni za tvoj denar. Tak\xc3\xb3 bo moja zaveza v va\xc5\xa1em mesu ve\xc4\x8dna zaveza. Kar pa zadeva neobrezanega mo\xc5\xa1kega, ki ni obrezan na mesu svoje prednje ko\xc5\xbeice, naj bo iztrebljen iz svojega ljudstva; prelomil je mojo zavezo.\xc2\xab\xc2\xa0_NEWLINE_Potem je Bog rekel Abrahamu:\xc2\xa0\xc2\xbbSvoje \xc5\xbeene Sar\xc3\xa1je ne imenuj ve\xc4\x8d Sar\xc3\xa1ja, temve\xc4\x8d Sara bodi njeno ime! Blagoslovil jo bom in ti dal sina tudi od nje; blagoslovil jo bom, da bodo iz nje nastali narodi in bodo kralji ljudstev iz\xc5\xa1li iz nje.\xc2\xab\xc2\xa0Abraham je padel na obraz in se zasmejal. Rekel si je:\xc2\xa0\xc2\xbbAli se bo stoletniku rodil sin? Ali bo devetdesetletna Sara rodila?\xc2\xab\xc2\xa0Abraham je rekel Bogu:\xc2\xa0\xc2\xbbO da bi le Izmael \xc5\xbeivel pred teboj!\xc2\xab\xc2\xa0Bog pa je odgovoril:\xc2\xa0\xc2\xbbNe, temve\xc4\x8d tvoja \xc5\xbeena Sara ti bo rodila sina in dal mu bo\xc5\xa1 ime Izak. Sklenil bom z njim svojo zavezo kot ve\xc4\x8dno zavezo za njegove potomce za njim. Tudi glede Izmaela sem te usli\xc5\xa1al; glej, blagoslovil ga bom in ga naredil rodovitnega ter ga silno namno\xc5\xbeil; dvanajst knezov se mu bo rodilo in naredil bom iz njega velik narod. Svojo zavezo pa bom sklenil z Izakom, ki ti ga bo rodila Sara \xc4\x8dez leto dni.\xc2\xab\xc2\xa0Ko je Bog nehal govoriti z njim, se je vzdignil od Abrahama._NEWLINE_Abraham je vzel sina Izmaela, vse, ki so bili rojeni v hi\xc5\xa1i, in vse, ki so bili pridobljeni za denar, vse mo\xc5\xa1ke izmed ljudi Abrahamove hi\xc5\xa1e, in obrezal meso njihove prednje ko\xc5\xbeice \xc5\xa1e isti dan, kakor mu je Bog naro\xc4\x8dil. Ko je bil Abraham obrezan na mesu svoje prednje ko\xc5\xbeice, je bil star devetindevetdeset let, njegovemu sinu Izmaelu pa je bilo trinajst let, ko je bil obrezan na mesu svoje prednje ko\xc5\xbeice. Istega dne sta bila obrezana Abraham in njegov sin Izmael. Z njim vred so bili obrezani vsi mo\xc5\xa1ki njegove hi\xc5\xa1e, rojeni v hi\xc5\xa1i in za denar kupljeni od tujcev.\n_START_SECTION_\nMedicinski vidik\n_START_PARAGRAPH_\nNa otroku, ki je rojen pred\xc4\x8dasno ali ima resne zdravstvene te\xc5\xbeave, se obrezanja ne opravi. Ali je otrok telesno zdrav lahko presodijo zdravnik oziroma star\xc5\xa1i.\n_START_SECTION_\nSpreobrnitve\n_START_PARAGRAPH_\nVerski spreobnjenec v judovsko mora opraviti obrezovanje tekom faze spreobrnitve, ki navadno traja nekaj let. Pri tistih, ki so obrezovanje opravili predhodno iz higienskega ali drugega razloga, ponovitev ni mogo\xc4\x8da. V tem primeru je med obredom Hatafat dam brit potrebna kaplja krvi iz obmo\xc4\x8dja spolnega uda.'